පසුගිය දා පැවැති තැපැල් වර්ජනයේ දී අමුතුම ප්‍රවෘත්තියක් දැන ගන්න වූයේ තැපැල් දෙපාර්තමේන්තුව දෙසිනි. සාමාන්‍යයෙන් වර්ජනයක දී යම් සේවාවකින් පාඩු ලැබීම සාමාන්‍ය සිදු වීමකි. නමුත් අපේ තැපැල් සේවයේ වාර්තා වූ ප්‍රවෘත්තිය ඊට හාත්පසින්ම වෙනස්ය.  එම විශ්මයජනක පුවතින් කියැවුණේ තැපැල් වර්ජනය නිසා තැපැල් සේවාව කෝටි ගණනක ලාභයක් නොහොත් ඉතිරියක් උපයා ඇති බවය. සමහරුන්ගේ අතිකාල පිරික්සීමේ දී ඔවුන් දෙපාර්තමේන්තුවේ නිත්‍ය පදිංචිකරුවන් ලෙස ඡන්ද හිමියන්ගේ නාම ලේඛනයට පවා ඇතුළු වීමට සුදුසුකම් ලබා තිබුණි. ලෝකයේ තැපැල් සේවයේ ඉතිහාසය පිරික්සීමේදී පෙනී යන්නේ එය ක්‍රි.පූ. 2000 තරම් ඈත දිව යන්නක් බවය. ලෝකයේ බොහෝ දේ ආරම්භකයන් චීන ජාතිකයන් ලෙස හැඳින්වෙතත් චීනයටයත් වසර දහයකට පෙර තැපැල් සේවාවක් අරඹා ඇත්තේ ඊජිප්තුව බවට සාක්ෂි තිබේ. බොහෝ දෙනා සිතා සිටින්නේ රෝම අධිරාජ්‍ය තුළ පැවැති තැපැල් සේවාව ලොව පළමු තැපැල් සේවාව ලෙසය. රෝම අධිරාජ්‍ය තුළ පැවති පණිවුඩ හුවමාරුව සහ බඩු භාණ්ඩ හුවමාරුවට තැපැල් සේවයක් තිබුණත් එය රාජකීයන්ට සහ ප්‍රභූ පවුල්වලට සීමා විය.
තැපැල් සේවාව අරඹා ඇති රට කුමක්ද
ඊජිප්තුව